กทม. ปิดเยาวราช-สีลม-ข้าวสาร จัดถนนคนเดินกระตุ้น ศก. ส่งเสริมการท่องเที่ยว
กทม. ปิดเยาวราช-สีลม-ข้าวสาร จัดถนนคนเดินกระตุ้น ศก. ส่งเสริมการท่องเที่ยว 
กทม. ปิดเยาวราช-สีลม-ข้าวสาร จัดถนนคนเดินกระตุ้น ศก. ส่งเสริมการท่องเที่ยว
9 ธ.ค. 2562

ผู้สื่อข่าวรายงานว่า วันนี้(9ธ.ค.62) ร.ต.อ.พงศกร ขวัญเมือง โฆษกกรุงเทพมหานคร(กทม.) เปิดเผยถึงรายละเอียดและความคืบหน้าการจัดกิจกรรมถนนคนเดิน(Walking Street) ของกรุงเทพมหานคร ซึ่งดำเนินการตามนโยบายของรัฐบาล เพื่อส่งเสริมการท่องเที่ยวและสนับสนุนผู้ค้า Street Food ที่เป็นหนึ่งในจุดเด่นด้านการท่องเที่ยวของกรุงเทพมหานคร โดยกิจกรรมจะเริ่มจากถนนเยาวราช, สีลม และข้าวสาร นอกจากนั้นยังรวมถึงการกำหนดหลักเกณฑ์การจัดระเบียบทางเท้าในพื้นที่กรุงเทพมหานคร
โดย ร.ต.อ.พงศกร กล่าวว่า การจัดกิจกรรมถนนคนเดิน(Walking Street) ของกรุงเทพมหานคร ดำเนินการตามนโยบายของรัฐบาลที่ต้องการช่วยประชาชนที่มีรายได้น้อยให้มีพื้นที่ค้าขาย และช่วยให้พี่น้องประชาชนได้ซื้อสินค้าที่มีคุณภาพและราคาประหยัด รวมทั้งยังเป็นการส่งเสริมการท่องเที่ยว สนับสนุน Street Food ที่เป็นจุดเด่นด้านการท่องเที่ยวของกรุงเทพมหานคร โดยจะเริ่มดำเนินการครั้งแรกในสัปดาห์นี้ 3 ถนน ได้แก่
สำหรับการจัดระเบียบผู้ค้าหาบเร่แผงลอยบนทางเท้า กทม.จะดำเนินการบนแนวคิดที่จะทำให้ทางเท้าเป็นพื้นที่ที่ทุกคนอยู่ร่วมกันได้ คือประชาชนทั่วไป เด็ก ผู้สูงอายุ หรือผู้พิการ สามารถเดินได้อย่างสะดวกและปลอดภัย โดยไม่ใช่การห้ามผู้ค้าทำการค้าขาย แต่เป็นการพิจารณาการเคลื่อนย้ายผู้ค้าบนทางเท้าไปขายยังพื้นที่ซึ่ง กทม.จัดให้ โดยยึดหลักเกณฑ์ 3 ประการ ดังนี้ 1.ต้องไม่กระทบสิทธิ์ในการใช้ทางเท้าของประชาชนทั่วไป ตลอดจนผู้พิการ 2.จะต้องไม่มีการเรียกเก็บหัวคิว และ 3.จะต้องมีความสะอาดและสวยงาม
ดังนั้น ในการพิจารณาคัดเลือกจุดที่จะให้มีการค้าขาย จึงต้องเป็นจุดที่มีความกว้างเพียงพอ ไม่กระทบกับคนเดินทางเท้า เมื่อมีร้านค้าแล้วยังคงต้องมีทางเดินที่กว้างขวางพอสมควร โดยคาดว่าจะสำรวจแล้วเสร็จภายในสัปดาห์นี้
ทั้งนี้ ภายหลังการสำรวจจุดที่ไม่กระทบกับคนเดินทางเท้าแล้วเสร็จ จะจัดระเบียบจุดที่อนุญาตให้ผู้ค้าเริ่มขายในรูปแบบ Street Food เพื่อกระตุ้นเศรษฐกิจ ซึ่งคาดว่าจะเริ่มขายได้หลังปีใหม่ โดยจะให้สิทธิ์แก่ผู้ค้ารายเก่าที่ได้รับผลกระทบจากการจัดระเบียบ กทม.ก่อนให้สิทธิ์ผู้ค้ารายใหม่ ขณะนี้อยู่ระหว่างพิจารณาวิธีการจัดสรรพื้นที่ให้เกิดความเท่าเทียมและยุติธรรมกับผู้ค้าทุกราย
ส่วนการป้องกันการเรียกเก็บหัวคิว กทม.จะพิจารณาจากผู้ค้าที่มีรายได้น้อยจริงๆ และอาจจะมีการยกเว้นค่าธรรมเนียมการค้าให้ แต่จะไม่อนุญาตให้มีการครอบครองแผงค้าตลอดไป กล่าวคือ อาจจะใช้วิธีการจับฉลากเพื่อหมุนเวียนแผงค้า ทุก ๆ 3 หรือ 6 เดือน นอกจากนี้ ควรมีข้อตกลงในการบริหารจัดการและการรักษาความสะอาดที่ชัดเจน เช่น ห้ามเทคราบไขมันลงท่อระบายน้ำ ห้ามล้างจานบนทางเท้า เป็นต้น รวมถึงมีการวางผังและรูปแบบในการตกแต่งร้านให้สวยงามเหมาะสมกับถนนแต่ละเส้น เพื่อให้ทางเท้าเป็นพื้นที่สำหรับคนกรุงเทพฯทุกคนอย่างแท้จริง โดยเน้นย้ำให้ผู้ค้ารักษากฎระเบียบที่ กทม.ตั้งไว้ หากผู้ค้าฝ่าฝืนกฎระเบียบ ไม่รักษาความสะอาด และเกิดผลกระทบกับคนเดินทางเท้า กทม.อาจมีการยกเลิกการอนุญาตค้าขายในพื้นที่นั้น ๆ ได้